./data/phi0474/phi005/phi0474.phi005.perseus-lat2.xml
M. Tullius Cicero
decem dies sunt ante ludos votivos, quos Cn  Pompeius facturus est; hi ludi dies quindecim auferent; deinde continuo Romani consequentur  ita prope xl diebus interpositis tum denique se ad ea quae a nobis dicta erunt responsuros esse arbitrantur; deinde se ducturos et dicendo et excusando facile ad ludos victoriae; cum his plebeios esse coniunctos, secundum quos aut nulli aut perpauci dies ad agendum futuri sunt: ita defessa ac refrigerata accusatione rem integram ad M  Metellum praetorem esse venturam  quem ego hominem, si eius fidei diffisus essem, iudicem non retinuissem;